Katiliškė (ežeras)
54°41′40″ š. pl. 24°47′24″ r. ilg.﻿ / ﻿54.69444°š. pl. 24.79000°r. ilg.﻿ / 54.69444; 24.79000 Katiliškė – ežeras Lietuvoje, Elektrėnų savivaldybėje, 8,5 km į šiaurės rytus nuo Semeliškių miestelio. Ežero ilgis iš vakarų į rytus – 0,34 km, plotis – iki 0,25 km. Altitudė 199,1 m. Šiaurvakarinis krantas aukštas, rytinis žemas ir pelkėtas. Iš rytų prieina Rusakalnio miškas. Šiaurinėje ir pietvakarinėje pakrantėse auga miškeliai. Ežeras nenutekantis, priklauso Antabrasčio upelio baseinui (Elektrėnų marių intakas). Prie ežero įsikūręs Katiliškių kaimas.